ย้ายโยธา ระบายน้ำเข้า
เร่งตกแต่งภายใน กทม.2 ทาวเวอร์ให้เสร็จในเดือน มี.ค.,นายจิระเดช กรุณกฤตกุล ผอ.กองควบคุมการก่อสร้าง สำนักการโยธา กทม. เปิดเผยถึงความคืบหน้าโครงการก่อสร้างอาคารทาวเวอร์ 1 ศาลาว่าการ กทม.2 (ดินแดง) ว่าได้เร่งรัดผู้รับจ้างให้ดำเนินงานตกแต่งภายในทั้งหมดให้แล้วเสร็จภายในเดือน มี.ค.นี้ เพื่อรองรับหน่วยงานภายในอาคาร กทม.2 (ดินแดง) ทั้ง 2 อาคาร ย้ายเข้ามาอยู่ชั่วคราวในเดือน เม.ย.2560 อาทิ สำนักการระบายน้ำ สำนักโยธา สำนักสิ่งแวดล้อม สำนักวัฒนธรรม กีฬาและการท่องเที่ยว เนื่องจากทั้ง 2 อาคารจะมีการปรับปรุงครั้งใหญ่ ขณะนี้อยู่ระหว่างร่างขอบเขตของงาน (ทีโออาร์) เพื่อหาผู้รับจ้างตามระเบียบราชการ ภายใต้งบประมาณกว่า 580 ล้านบาท กำหนดปรับปรุงให้แล้วเสร็จภายใน 8 เดือน,นายจิระเดชกล่าวอีกว่า หลังจากการตกแต่งภายในแล้วเสร็จ จะมีการติดตั้งระบบรักษาความปลอดภัยภายในอาคาร ซึ่งสามารถทำได้ระหว่างที่มีหน่วยงานย้ายเข้าไปอยู่ชั่วคราวแล้ว ส่วนอาคารหอประชุมสภา กทม. คาดว่าจะดำเนินการแล้วเสร็จในเดือน มิ.ย.นี้ ขณะที่การก่อสร้างและปรับปรุงถนนบริเวณรอบศาลาว่าการ กทม.2 มีความคืบหน้า ดังนี้ 1.ถนนวิภาวดีรังสิตเชื่อมถนนมิตรไมตรีคาดว่าจะแล้วเสร็จประมาณ เม.ย.2560 2.ถนนมิตรไมตรี 2 จะแล้วเสร็จประมาณเดือน ก.พ.นี้ และบริเวณด้านหลังถนนมิตรไมตรี 3 คาดว่าจะแล้วเสร็จประมาณเดือน ก.ย.60.
นายจิระเดช กรุณกฤตกุล ผอ.กองควบคุมการก่อสร้าง สำนักการโยธา กทม. เปิดเผยถึงความคืบหน้าโครงการก่อสร้างอาคารทาวเวอร์ 1 ศาลาว่าการ กทม.2 (ดินแดง) ว่าได้เร่งรัดผู้รับจ้างให้ดำเนินงานตกแต่งภายในทั้งหมดให้แล้วเสร็จ
จิระเดช กรุณกฤตกุล,โครงการก่อสร้างอาคารทาวเวอร์ 1,ศาลาว่าการ กทม.2,ตกแต่งภายใน,ระบายน้ำ